ΓΡΑΠΤΗ ΕΡΩΤΗΣΗ E-0087/03

υποβολή: Kathleen Van Brempt (PSE) προς την Επιτροπή

(28 Ιανουαρίου 2003)

Θέμα: Εμπόριο απειλουμένων ειδών ζώων

Το ενδιαφέρον του κοινού στην Ε.Ε. για προστατευμένα εξωτικά και σπάνια είδη ζώων ολοένα και αυξάνεται. Έχει δημιουργηθεί πραγματικό διεθνές δίκτυο επιδέξιων εμπόρων που διαθέτουν τα ζώα αυτά. Η παράνομη αγορά εξακολουθεί ναπάρχει και ναπονομεύει τις προσπάθειες εκείνων των εμπόρων που επιχειρούν να εφαρμόζουν τον νόμο.

Είναι άραγε ενήμερη η Επιτροπή για την παράνομη εισαγωγή ζώων προς την Ε.Ε.· Εάν ναι, μπορεί η Επιτροπή να αναφέρει σχετικούς αριθμούς για την τελευταία πενταετία·

Ποιο είναι το μερίδιο του Βελγίου σ' αυτό το παράνομο εμπόριο ζώων· Μπορεί η Επιτροπή να αναφέρει αριθμούς σχετικά με το παράνομο εμπόριο ζώων προς ή μέσω του Βελγίου κατά την τελευταία πενταετία·

Ποια μέτρα λαμβάνει η Επιτροπή για την καταπολέμηση του παράνομου εμπορίου ζώων· Διαθέτει άραγε μέσα η Επιτροπή στους εμπόρους ζώων που επιθυμούν να είναι ενήμεροι για τιςποχρεώσεις τους· Εάν ναι, ποια μέσα και πόσο συχνά·

Παρέχει άραγε η Επιτροπή ενθαρρυντικές ή δεσμευτικές συμβουλές και/ ή χρηματοδοτική βοήθεια στα κράτη μέλη για να βελτιώσουν την εφαρμογή και τήρηση της νομοθεσίας·

Προωθεί άραγε η Επιτροπή τη συνεργασία μεταξύ των κρατών μελών όσον αφορά την εφαρμογή και τήρηση της νομοθεσίας μέσω της ανταλλαγής πληροφοριών, γνώσεων και εμπειριών·

Ποια μέτρα λαμβάνει η Επιτροπή για να ελαχιστοποιήσει τις διαφορές μεταξύ των κρατών μελών και να επιδιώξει την εναρμόνιση π. χ. των ποινικών μέτρων·

Απάντηση της κ. Wallstrm Εξ ονόματος της Επιτροπής

(10 Μαρτίου 2003)

Πληροφορίες για τις κατασχέσεις και τις δημεύσεις στα κράτη μέλη για τα έτη 1997-2000, περιέχονται στις ανά διετία Εκθέσεις της Επιτροπής 1997/1998 και 1999/2000 σχετικά με την εφαρμογή και εκτέλεση του κανονισμού του Συμβουλίου (ΕΚ) 338/97 της 9ης Δεκεμβρίου 1996 για την προστασία των ειδών άγριας πανίδας και χλωρίδας με τον έλεγχο του εμπορίου τους(1).

Η Επιτροπή δεν παρέχει πληροφορίες σχετικά με το ποσοστό του λαθρεμπορίου πουπολογίζεται στο Βέλγιο. Διαθέτει ωστόσο, πληροφορίες για κατασχέσεις και δημεύσεις στο Βέλγιο.

Παρά το γεγονός ότι, η καταπολέμηση του λαθρεμπορίου ζώων εμπίπτει κυρίως στην αρμοδιότητα των κρατών μελών, η Επιτροπή παρέχει συνδρομή επί τούτου. Υπέγραψε σύμβαση με την Traffic Europe, για το πρόγραμμα παρακολούθησης εμπορίου άγριας ζωής του Παγκόσμιου Ταμείου για τη Φύση (WWF) και της Διεθνούς Ένωσης για την Διαφύλαξη της Φύσης (IUCN), ώστε να παρακολουθεί την εφαρμογή των κανονισμών για το εμπόριο άγριας ζωής και να συνδράμει τις αρμόδιες αρχές των κρατών μελών σε ζητήματα συναφή με την εκτέλεση του κανονισμού. Η Επιτροπή επίσης προεδρεύει στην εκτελεστική ομάδα, στην οποία τα κράτη μέλη συνέρχονται για να εξετάσουν τεχνικά ζητήματα σχετικά με την τήρηση των ως άνω διατάξεων.

Τα πλέον αυτονόητα σημεία επαφής για τους ζωέμπορους στα κράτη μέλη είναι οι αντίστοιχες διαχειριστικές αρχές της σύμβασης για το διεθνές εμπόριο απειλούμενων ειδών άγριας πανίδας και χλωρίδας (CITES). Η ίδια η Επιτροπή διαθέτει ιστοσελίδα που αφορά στην σύμβαση για το διεθνές εμπόριο απειλούμενων ειδών άγριας πανίδας και χλωρίδας και τους κανονισμούς της Ένωσης για το εμπόριο άγριας ζωής στην Ευρώπη (http://www.europa.eu.int/comm/environment/cites/home_en.htm. Επίσης, σχεδιάζει ενήμερωτική εκστρατεία για τους ελέγχους του εμπορίου άγριας ζωής στην Ένωση που θα ενημερώσει τους εμπορικούς παράγοντες, όπως εισαγωγείς ειδών άγριας πανίδας και χλωρίδας, χονδρεμπόρους και λιανοπωλητές για τις εμπορικές δραστηριότητες και τις λεπτομερείς διατάξεις που αφορούν στη σωστή φροντίδα των ζώντων δειγμάτων. Η έναρξη της εκστρατείας προβλέπεται την άνοιξη του 2003. Τοιουτοτρόπως επιδιώκεται να ολοκληρωθεί η προηγούμενη προσπάθεια ενημέρωσης, η οποία είχε ως αποδέκτη το ευρύ κοινό.

Η Επιτροπή διατηρεί στενή συνεργασία με τα κράτη μέλη μέσω της επιτροπής διεθνούς εμπορίου των ειδών άγριας πανίδας και χλωρίδας, της επιστημονικής ομάδας επανεξέτασης και της ως άνω εκτελεστικής ομάδας. Οι συναντήσεις των ανωτέρω αναφερόμενων ομάδων παρέχουν τη δυνατότητα ανταλλαγής πληροφοριών, γνώσης και πείρας. Η επιτροπή διεθνούς εμπορίου των ειδών άγριας πανίδας και χλωρίδας είναι επιφορτισμένη με το έργο της βελτίωσης και εναρμόνισης των μέτρων εφαρμογής.

Όσον αφορά στις κυρώσεις, αυτές εμπίπτουν κυρίως στην αρμοδιότητα των κρατών μελών και το Άρθρο 16 του κανονισμού 338/971 προβλέπει ότι Τα κράτη μέλη λαμβάνουν τα αναγκαία μέτρα προκειμένου να επιβάλλονται κυρώσεις για ορισμένες παραβάσεις του κανονισμού. Η Επιτροπή επιδότησε εργαστήριο της εκτελεστικής επιτροπής για τους ελέγχους της εμπορίου της άγριας ζωής στην Ένωση το 2001, οπότε και συζητήθηκε το ζήτημα των κυρώσεων.

Σε ευρύτερο επίπεδο, πρέπει να αναφερθεί ότι, το 2001 η Επιτροπή πρότεινε οδηγία του Κοινοβουλίου και του Συμβουλίου για την προστασία του περιβάλλοντος μέσω ποινικής νομοθεσίας(2), η οποία προτείνει ποινικές κυρώσεις για αδικήματα κατά του περιβάλλοντος. Η ως άνω καλύπτει το εμπόριο προστατευόμενων ειδών άγριας χλωρίδας και πανίδας πλήρως ή εν μέρει. Η αναφερθείσα πρόταση οδηγίας περιορίζεται στην απαίτηση τα κράτη μέλη να επιβάλλουν ποινικές κυρώσεις για παραβάσεις της νομοθεσίας για το περιβάλλον. Παρέχει στα κράτη μέλη τη σχετική ελευθερία να αποφασίζουν το είδος των ποινικών κυρώσεων που επιθυμούν να επιβάλλουν, με την προϋπόθεση ότι οι κυρώσεις είναι αποτελεσματικές, αναλογικές και αποτρεπτικές, σύμφωνα με τις αποφάσεις για τις ποινές του Δικαστηρίου των Ευρωπαϊκών Κοινοτήτων. Η νομοθετική διαδικασία για την έκδοση της πρότασης για οδηγία επί του παρόντος διεκόπη. Το Συμβούλιο εξέδωσε την 27η Ιανουαρίου 2003 απόφαση- πλαίσιο για την προστασία του περιβάλλοντος μέσω της ποινικής νομοθεσίας στα πλαίσια της δικαστικής συνεργασίας. Υποχρεώνει τα κράτη μέλη να επιβάλλουν ποινές για αδικήματα εκ προθέσεως και εξ αμελείας κατά του περιβάλλοντος, συμπεριλαμβανομένου του εμπορίου των ως άνω προστατευόμενων ειδών άγριας χλωρίδας και πανίδας πλήρους ή εν μέρει.

(1) ΕΕ L 61 της 3.3.1997.

(2) Πρόταση για οδηγία του Κοινοβουλίου και του Συμβουλίου για την προστασία του περιβάλλοντος μέσω ποινικής νομοθεσίας ΕΕ C 180 της 26.6.2001 και τροποποιημένη πρόταση για οδηγία του Κοινοβουλίου και του Συμβουλίου για την προστασία του περιβάλλοντος μέσω ποινικής νομοθεσίας, ΕΕ C 20 E της 28.1.2003.